
Projekto 
lyginamasis variantas

LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2001 M. SPALIO 18 D. NUTARIMO NR. 1246 „DĖL LIETUVOS RESPUBLIKOS HIPOTEKOS REGISTRO REORGANIZAVIMO IR LIETUVOS RESPUBLIKOS HIPOTEKOS REGISTRO NUOSTATŲ PATVIRTINIMO“ PAKEITIMO

2019 m.                       d. Nr. 
Vilnius

Lietuvos Respublikos Vyriausybė nutaria:
[bookmark: part_79471b108a7e469686a8e52c762bde5b]Pakeisti Lietuvos Respublikos hipotekos registro nuostatus, patvirtintus Lietuvos Respublikos Vyriausybės 2001 m. spalio 18 d. nutarimu Nr. 1246 „Dėl Lietuvos Respublikos hipotekos registro reorganizavimo ir Lietuvos Respublikos hipotekos registro nuostatų patvirtinimo“:
1. Pakeisti 15.18 papunktį ir jį išdėstyti taip:
„15.18. sutartine hipoteka (įkeitimu) užtikrintos prievolės konkretus ir (ar) maksimalus dydis (konkretus ir maksimalus dydžiai, jeigu taip nurodyta sandoryje);“.
2. Pakeisti 40 punktą ir jį išdėstyti taip:
„40. Antstolis, kreditoriaus prašymu priverstinai realizavęs hipoteka (įkeitimu) įkeistą daiktą, ne vėliau kaip kitą darbo dieną nuo turto pardavimo skolininko pasiūlytam pirkėjui ar turto pardavimo iš varžytynių akto surašymo pateikia elektroniniu būdu registro tvarkytojui pranešimą apie hipotekos (įkeitimo) pakeitimą, kuriame turi būti nurodyti nuostatų 15.3, 15.8, 15.31, 16.3, 16.8, 16.22 papunkčiuose nustatyti duomenys ir nurodytas hipotekos (įkeitimo) objektas, kuriam baigta hipoteka (įkeitimas) jį priverstinai realizavus kreditoriaus prašymu, arba pranešimą apie hipotekos (įkeitimo) pabaigą, kuriame turi būti nurodyti nuostatų 15.3, 15.8, 15.32, 16.3, 16.8, 16.23 papunkčiuose nustatyti duomenys, ir daikto pardavimo skolininko pasiūlytam pirkėjui ar turto pardavimo iš varžytynių akto skaitmeninę kopiją. Pranešimas apie hipotekos (įkeitimo) pabaigą registrui teikiamas, jeigu kreditoriaus prašymu priverstinai realizavus hipoteka (įkeitimu) įkeistą (-us) daiktą (-us) iš registro turi būti išregistruotas visa sutartinė hipoteka (įkeitimas), visas sutartinės hipotekos sandoris ar visa priverstinė hipoteka (įkeitimas).“
3. Pakeisti 42 punktą ir jį išdėstyti taip:
„42. Hipoteka (įkeitimas) įregistruojama, duomenys pakeičiami, hipoteka (įkeitimas) išregistruojama, duomenys apie įkeitimo sutarčių, sudarytų iki 1998 m. balandžio 1 d., pakeitimus į registrą įrašomi, kai sumokamas Lietuvos Respublikos Vyriausybės nustatyto dydžio atlyginimas, išskyrus Valstybės informacinių išteklių valdymo įstatymo nustatytus atvejus. Atlyginimo mokėjimo registro tvarkytojui tvarka nustatoma registro tvarkytojo tvirtinamose registro objektų registravimo ir duomenų teikimo taisyklėse. Pagal teismų pateiktus pranešimus priverstinė hipoteka (įkeitimas) įregistruojama, hipotekos (įkeitimo) pakeitimo duomenys įrašomi ar hipoteka (įkeitimas) išregistruojama iš registro, duomenys apie įkeitimo sutarčių, sudarytų iki 1998 m. balandžio 1 d., pakeitimus ir pabaigą į registrą įrašomi neatlygintinai.“
4. Pakeisti 71.3 papunktį ir jį išdėstyti taip:
[bookmark: _GoBack]„71.3. hipotekos (įkeitimo) objekto – įkeisto daikto identifikavimo kodą, suteiktą turto registre.“

